**The Power of Jewish Tears**

**Parshas Vayigash 5771 @ CBY**

**1) פרי צדיק – פרשת ויגש, אות יז**

בפרשה זו שמעתי שרה"ק זצוק"ל[[1]](#footnote-1) אמר רמז בראשי תיבות ויג"ש על בכיה וצעקה ובודאי יש שורש בפרשה.

**2) אמונת עתיך – פרשת ויגש (עמ' קסב)**

ומקובל כוונתו כי הוא ר"ת ווינט'ס יודען שרייט'ס געוואלד.

**3) בראשית רבה - פרשה צג, אות יא**

ר' אלעזר בן עזריה אמר **אוי** **לנו** מיום הדין **אוי לנו** מיום התוכחה, ומה יוסף הצדיק שהוא בשר ודם כשהוכיח את אחיו לא יכלו לעמוד בתוכחתו, הקב"ה שהוא דיין ובעל דין ויושב על כסא דין ודן כל אחד ואחד עאכ"ו שאין כל בשר ודם יכולים לעמוד לפניו.

**4) מסכת חגיגה דף ד עמוד ב**

רבי אלעזר כי מטי להאי קרא **בכי**: +בראשית מ"ה+ ולא יכלו אחיו לענות אתו כי נבהלו מפניו. ומה תוכחה של בשר ודם - כך, תוכחה של הקדוש ברוך הוא - על אחת כמה וכמה!

**5) בראשית רבה - פרשה צג, אות יב**

ויתן את קולו בבכי, כשם שלא פייס יוסף את אחיו אלא בבכיה, **כך הקב"ה אינו גואל את ישראל אלא מתוך בכיה**, שנאמר (ירמיה לא) בבכי יבואו ובתחנונים אובילֵם.

**6) מסכת שבת דף קה עמוד ב**

אמר רבי שמעון בן פזי אמר רבי יהושע בן לוי משום בר קפרא: כל המוריד דמעות על אדם כשר - **הקדוש ברוך הוא סופרן, ומניחן בבית גנזיו**, שנאמר +תהילים נו+ נדי ספרתה אתה שימה דמעתי בנאדך הלא בספרתך.

**7) מסכת יומא דף עו עמוד א**

אמר אביי: שמע מינה - כסָא דדוד לעלמא דאתי מאתן ועשרין וחד לוגא מחזיק, שנאמר כוסי רויה - רויה בגימטריא הכי הוי.

**8) שו"ת נשאל דוד – אורח חיים סימן יא (ר' דוד אופנהיים זצ"ל[[2]](#footnote-2))**

ויש לדקדק למה דוקא רכ"א? הענין הוא דאיתא בדרז"ל[[3]](#footnote-3), דוד בכה כ"ב שנים בכל יום כוס דמעות, עכ"ל.

**9) שפת אמת – ליקוטים, כי תצא ד"ה את**

את הנערה על דבר אשר לא צעקה כו', ונשמע מזה כי אין אנו נחשבים לאונסין אף בטירדות היצר כי מה שיכולין לגבור על ידי צעקה אינו אונס והרי שערי דמעה לא ננעלו, והיינו שכשנוגע הדבר עד הנפש, (**וזה דמעה שנדמע ונתערב היגון בעצם הלב ואז מעורר בכי'**)...

**10) מסכת בבא מציעא דף נט עמוד א (ע"פ הרבי מקאצק זי"ע)**

אמר רבי אלעזר: מיום שנחרב בית המקדש ננעלו שערי תפילה, שנאמר +איכה ג'+ גם כי אזעק ואשוע שתם תפילתי. ואף על פי ששערי תפילה ננעלו **שערי דמעות לא ננעלו**, שנאמר +תהלים ל"ט+ שמעה תפלתי ה' ושועתי האזינה אל דמעתי אל תחרש.

**11) אור יצחק – פרשת תולדות עמ' צד (ר' יצחק מראדוויל זי"ע)**

איתא במדרש (עי' תנחומא קדושים טו) בשביל דמעות שבכה עשו ואמר ברכני גם אני אבי (כז:לד), זכה לכל הטוב הזה. והקשה הרב הקדוש רבי שמעלקא מניקלשפורג והלא כמה בכיות שבני ישראל בוכים, והדין שכל הדברים בטלים בששים (חולין צז:), **ולמה הדמעות שלנו אינם מבטלים הדמעות של עשו?** ותירץ הרב הנ"ל מצד **שהוא מין במינו** (שם), לזה הדמעות שלנו אינם יכולים לבטל הדמעות של עשו, מחמת שהוא מין במינו, עשו בכה ואמר ברכני גם אני אבי, ורצה כל טוב העולם הזה, ואנחנו בוכים גם כן בזה הענין, לזה אינם יכולים לבטל מפני שהם מין במינו, ובאמת אלו היו הבכיות שלנו בסוד עמו אנכי בצרה (תהלים צא:טו), בודאי היו הדמעות שלנו מבטלים הדמעות של עשו, מחמת שלא הי' מין במינו, וד"ל.

**12) עבודת פנים – פרק א, אות מו**

**כשאדם שופך דמעה אחת לפני השי"ת באמת, הוא לו לטובה בשני עולמות.** אך הרבה צריך לבכות ולהוריד דמעות לפני השי"ת אולי יזכה שיהי' ביניהם דמעה אחת אמיתית בלתי לה' לבדו. וזה מאה"כ "שִׂימָה דִמְעָתִי בְנֹאדֶךָ" (תהלים נו:ט). ולא נאמר דמעותי כ"א דמעתי דמעה יחידית והשי"ת יודע לבררה.

**13) בראשית פרק מד - פרק מה**

**יח** וַיִּגַּשׁ אֵלָיו יְהוּדָה, וַיֹּאמֶר בִּי אֲדֹנִי, יְדַבֶּר-נָא עַבְדְּךָ דָבָר בְּאָזְנֵי אֲדֹנִי, וְאַל-יִחַר אַפְּךָ בְּעַבְדֶּךָ:  כִּי כָמוֹךָ, כְּפַרְעֹה.  **יט** אֲדֹנִי שָׁאַל, אֶת-עֲבָדָיו לֵאמֹר: הֲיֵשׁ-לָכֶם אָב, אוֹ-אָח.  **כ** וַנֹּאמֶר, אֶל-אֲדֹנִי, יֶשׁ-לָנוּ אָב זָקֵן, וְיֶלֶד זְקֻנִים קָטָן; וְאָחִיו מֵת, וַיִּוָּתֵר הוּא לְבַדּוֹ לְאִמּוֹ וְאָבִיו אֲהֵבוֹ.  **כא** **וַתֹּאמֶר, אֶל-עֲבָדֶיךָ, הוֹרִדֻהוּ, אֵלָי; וְאָשִׂימָה עֵינִי, עָלָיו.**  **כב** וַנֹּאמֶר, אֶל-אֲדֹנִי, לֹא-יוּכַל הַנַּעַר, לַעֲזֹב אֶת-אָבִיו:  וְעָזַב אֶת-אָבִיו, וָמֵת.  **כג** **וַתֹּאמֶר, אֶל-עֲבָדֶיךָ, אִם-לֹא יֵרֵד אֲחִיכֶם הַקָּטֹן אִתְּכֶם לֹא תֹסִפוּן, לִרְאוֹת פָּנָי...** 

**א** **וְלֹא-יָכֹל יוֹסֵף לְהִתְאַפֵּק**, לְכֹל הַנִּצָּבִים עָלָיו, וַיִּקְרָא, הוֹצִיאוּ כָל-אִישׁ מֵעָלָי; וְלֹא-עָמַד אִישׁ אִתּוֹ, בְּהִתְוַדַּע יוֹסֵף אֶל-אֶחָיו. **ב** **וַיִּתֵּן אֶת-קֹלוֹ, בִּבְכִי**; וַיִּשְׁמְעוּ מִצְרַיִם, וַיִּשְׁמַע בֵּית פַּרְעֹה.  **ג** **וַיֹּאמֶר יוֹסֵף אֶל-אֶחָיו אֲנִי יוֹסֵף**, הַעוֹד אָבִי חָי; וְלֹא-יָכְלוּ אֶחָיו לַעֲנוֹת אֹתוֹ, **כִּי נִבְהֲלוּ מִפָּנָיו**.

**14) בראשית פרק ט**

**כג** וַיִּקַּח שֵׁם וָיֶפֶת אֶת-הַשִּׂמְלָה, וַיָּשִׂימוּ עַל-שְׁכֶם שְׁנֵיהֶם, וַיֵּלְכוּ אֲחֹרַנִּית, וַיְכַסּוּ אֵת עֶרְוַת אֲבִיהֶם; וּפְנֵיהֶם, אֲחֹרַנִּית, וְעֶרְוַת אֲבִיהֶם, לֹא רָאוּ.

**15) רש"י בראשית פרק ט פסוק כג**

ופניהם אחורנית - למה נאמר פעם שניה, מלמד שכשקרבו אצלו והוצרכו להפוך עצמם לכסותו, הפכו פניהם אחורנית:

**16) אלשיך הקדוש - בראשית פרק ט**

הנה אומרו ופניהם אחורנית הוא מיותר. וגם אומרו וערות אביהם לא ראו, מי לא ידע שאם הלכו אחורנית ויכסו את ערות אביהם, שערות אביהם לא ראו? אך הנה אחרי אומרו וילכו אחורנית כו', **הוצרך לתת טעם למה זה הפכו פניהם אחורנית, ולא הלכו דרך פנים ויסתמו עיניהם לבלתי ראות ערותו?** לזה אמר תדע למה ופניהם אחורנית, ולא בדרך ישרה בעינים אטומות...והוא כי הלא צדיקים היו וצלם אלהים על פניהם, **ולא רצו שפניהם אשר בם קדושת צלם אלהים יראו את הערוה**...

**17) שיר השירים ב:יד (ע"פ האלשיך הקדוש)**

יוֹנָתִי בְּחַגְוֵי הַסֶּלַע, בְּסֵתֶר הַמַּדְרֵגָה, **הַרְאִינִי אֶת מַרְאַיִךְ, הַשְׁמִיעִנִי אֶת-קוֹלֵךְ** כִּי-קוֹלֵךְ עָרֵב, וּמַרְאֵיךְ נָאוֶה.

**18) שמות פרק ב, פסוק ו (ע"פ ספר ארץ צבי, חלק ב, עמ' שצד)**

וַתִּפְתַּח וַתִּרְאֵהוּ אֶת-הַיֶּלֶד, **וְהִנֵּה-נַעַר בֹּכֶה; וַתַּחְמֹל עָלָיו וַתֹּאמֶר, מִיַּלְדֵי הָעִבְרִים זֶה.**

**19) שיחות קודש עמ' לד – ר' יעקב חזקי' גרינוואלד זי"ע (בעל ויגד יעקב)**

עבדו את ה' בשמחה באו לפניו ברננה. רננה תרתי משמע, לשון רינה וגם לשון בכיה (איכה ב:יט) קומי רוני בלילה, והיינו אף שבאמת הם תרתי דסתרי, אבל אצל עבודת ה' אפשר לקיים שניהם ביחד והיינו שעי"ז שהיה יכול לשפוך כמים לבו עי"ז גופא יכניס שמחה בלבו.

**20) שפת אמת – פרשת בשלח (תרנ"ג)**

כתיב (תהלים סח, ז) "מוציא אסירים בכושרות" ובמדרש אמרו בכות ושירות. דכתיב (שם ל, ו) "בערב ילין בכי". והוא הגלות לברר התערובות ולהוציא הניצוצי קדושה שמעורב. ועל ידי קישוי הגלות והיסורין והבכיות מתבררין הניצוצות. "ולבקר רנה" (שם) הוא בחינת הגאולה...וזהו בכות ושירות. כי יש עליה על ידי בכיה ויש על ידי שירה. והם ב' דרכים. שיש דברים שאין יכולים להתברר רק על ידי בכיה. ויש דברים שעל ידי רנה ושמחה...

**21) שלשלת הקודש (סוץ ספר שולחן הטהור, חלק ב, עמ' צד)[[4]](#footnote-4)**

"יהי רצון **שיתנו לך בכל עת שתרצה דמעות מן השמים** ובהן תמשיך ליהודים כל טוב ושתחול הברכה במעשה ידיהם"

1. וכוונתו להרה"ק מאיזביצא [↑](#footnote-ref-1)
2. 1664-1736 [↑](#footnote-ref-2)
3. תנא דבי אליהו רבא פרק ב' [↑](#footnote-ref-3)
4. נוסח הברכה אשר ברך הרה"ק רבי אברהם מטריסק את תלמידו ר' יעקב משה מקומרנה [↑](#footnote-ref-4)